**PROTOKOLL fra årsmøtet i Ilseng Pensjonistforening 28.02.2019**

Antall fremmøtte medlemmer: 45.

1. **Åpning**

Tove Holter ønsket velkommen til årsmøtet og til ”Par i hjerter” som skal underholde oss etter at årsmøtet er ferdig.

Tove leste takkekort fra Carol Stubberud. Deretter ble det holdt 1 min stillhet til minne om de av våre medlemmer som har gått bort siste året.

Innkalling / kunngjøring ble godkjent.

Valg av møteleder: Rolv Bråthen

Valg av møtesekretær: Astri Skjønsberg

Valg av 2 til å skrive under protokollen: Arve Nybakken og Kari Opsahl

1. **Årsberetning**

Ble lest av Rolv B. Enstemmig godkjent.

1. **Regnskap**

Lest og gjennomgått av Rolv B. Enstemmig godkjent.

**4. Innkommende forslag.**

**Forslag 1:
Det ble foreslått å redusere antall styremedlemmer til 5 samt øke antall varamedlemmer til 2.**

Dette ble enstemmig vedtatt.

**b) Foreningens nestleder skal være medlem av foreningens tur/arrangementskomite. Komiteen konstituerer seg selv.**

Dette ble enstemmig vedtatt.

**Forslag 2:**

**c) Forslag om utmelding fra Pensjonistforbundet.**

Fullstendig forslag er vedlagt protokollen.
Flere medlemmer hadde synspunkter og spørsmål om dette.

Det ble foretatt skriftlig avstemming.
Spørsmålet var om vi skal melde foreningen ut av Pensjonistforbundet, ja eller nei.

Ved opptelling ble det 34 stemmer ja og 11 stemmer nei.

Dette blir minst 2/3 flertall for utmelding.
**Vedtak**: Ilseng Pensjonistforening meldes ut av Pensjonistforbundet. Utmelding blir iverksatt og fra 01.01.2020 vil vår forening være frittstående.

**Forslag 3:**

**d) Nye vedtekter.**

Rolv B. leste gjennom det framlagte forslag til vedtekter for en frittstående Ilseng Pensjonistforening..

Disse ble enstemmig godkjent og gjelder fra 01.01.2020.

**Forslag 4:
e) Medlemskontingent**

Kontingenten gjeldende fra og med 2020 ble foreslått til kr. 300,- som skal være betalt innen 1. april hvert år.

Dette ble godkjent mot 1 stemme.

**Forslag 5:
f) Forslag til budsjett for 2019**

Det var satt opp budsjett for ca samme aktivitetsnivå som tidligere år.

Dette ble enstemmig godkjent.

**6 Valg**

Det var mange som hadde sagt i fra seg sine verv i foreningen og valgkomiteen hadde en stor jobb med å finne nye tillitsvalgte.

Deres forslag til nytt styre ble:

Leder/sekr,: Rolv Bråthen valgt for 2 år

Nestleder: Arve Nybakken ikke på valg (1 år gjenstår)

Kasserer: Tove Holter valgt for 1 år

Styremedlem: Tormod Mygland ikke på valg (1 år gjenstår)

Styremedlem: Kari Opsahl valgt for 2 år

Varamedlem1: Lise Korsbakken valgt for 1 år.

Varamedlem 2 : ……………………

Alle disse ble enstemmig valgt. Styret fikk i oppgave å framlegge forslag til et varamedlem 2 for et medlemsmøte i løpet av våren. Medlemsmøtet har årsmøtets fullmakt til å foreta dette valget.

**Tur – og arrangementskomite**

Medlemmer: Arve Nybakken (i kraft av nestlederverv)

 Astri Skjønsberg gjenvalg

 Åse Johansen gjenvalg

 Ann Tilley velges for 2 år.

**Revisorer** Astri Skjønsberg gjenstår for 1 år.

 Leif Erik Grønvold velges for 2 år.

**Representanter:**

Til PF Hedmarks årsmøte: Rolv Bråthen

 Tove Holter

Til Nærmiljøsentralen: Bjørn Grindvold

Til Eldrerådet: Arve Nybakken (representant)

 Rolv Bråthen (vara)

**Valgkomite**

Leder: Berit Antonsen

Medlem

Varamedlem

Årsmøtet godkjente at valgkomiteens medlem nr. 2 samt vara til valgkomiteen velges på et vanlig medlemsmøte. Dette bør skje i løpet av våren.

**7. Avslutning**

Så var det utdeling av vin og gode ord til de som gikk ut av styret og øvrige tillitsverv. Rolv takket for tilliten som påtroppende leder.
Dermed kunne årsmøtet heves, og vi gikk over i en mer uformell del
av arrangementet.

Nå var det tid for underholdning og bevertning. Vi fikk servert varmt karbonadesmørbrød og deretter en kringlebit til kaffen.

Dette smakte godt etter årsmøtet

Etter bevertningen fortsatte underholdningen med fin sang og gode historier. Flinke damer som vi gjerne ser igjen. Det ble også plass til allsang.

Arrangementet ble avsluttet kl, 2100 etter avholdt trekning på møtelotteriet, og etter avsynging av «La oss leve».

Ilseng 01.03.2019

Astri Skjønsberg.
Møtesekr.

 **Protokollen godkjennes:**

Arve Nybakken Kari Opsahl.